Setshwantsho sa bobedi se bua ka “Moutlwi wa Thapelo,” Jehofa. (Pesalema 65:2) Jesu o botsa jaana: “Go na le rrabana ofe mo go lona yo, fa morwawe a kopa tlhapi, gongwe a tla mo nayang noga mo boemong jwa tlhapi? Kgotsa fa gape a kopa lee, a tla mo nayang phepheng?” Karabo e tlhamaletse—ga go na rre yo o ka nayang bana ba gagwe dilo tse di tla ba utlwisang botlhoko. Jaanong Jesu o tlhalosa bokao jwa setshwantsho ka gore: Fa e le gore bana ba kgona go newa “dimpho tse di molemo” ke borre ba bone ba ba sa itekanelang, “a bo Rara yo o kwa legodimong bogolo jang a tla naya moya o o boitshepo”—mpho e kgolo go di gaisa—a o naya bana ba gagwe ba ba mo lefatsheng ba ba mo o kopang! *—Luke 11:11-13; Mathaio 7:11. 17 Baakanyetsa go akgela makgetlo a le mmalwa. Goreng? Ka gonne ga se ka metlha o tla supiwang fa o tsholeditse letsogo. Lo ka tsholetsa matsogo lo le bantsi mme mokaulengwe yo o tshwereng thuto a ka nna a supa mongwe le mongwe fela. Gore dipokano di kgone go tswa ka nako, mokaulengwe yo o tshwereng thuto a ka nna a letla batho ba le mmalwa fela gore ba arabe. Ka jalo, o se ka wa kgopisega kgotsa wa itlhoboga fa a sa go supe. Fa o baakanyeditse dikarabo di le dintsinyana, o tla nna le ditshono di le dintsi tsa go arabela. Gape o ka ithaopela go bala lekwalo. Fa go kgonega, baakanyetsa go arabela ka mafoko a gago. *